Organisasies krap kop | Netwerk24
Organisasies krap kop
Deur Lientjie Mentz 13 September 2018 06:01
Vrae soos Jack Parrow se regte naam, wat die stad in die wêreld met die meeste inwoners is en wat die naam is van die tienjarige meisie wat van Robbeneiland tot in Kaapstad geswem het, het deelnemers behoorlik laat kopkrap.
Dit was net enkele vrae waarmee organiseerder Jan Lambrechts deelnemers aan die jaarlikse Oranje Rapportryerskorps se kennis Donderdag (06/09) getoets het.
Antwoorde is maklik as ’n mens dit op die internet kan soek, maar sonder tegnologie is voorbereiding en ’n goeie geheue goud werd.
Die vasvra, wat by die Laerskool Sentraal plaasgevind het, is Donderdag vir die 25ste jaar agtereenvolgens aangebied.
Deelnemers het bestaan uit spanne van vier van die Ou Presidensie- Historiese Vereniging, AfriForum Jeug, Die Vryburgers, President Staatmakerkommando, Van Riebeeck-volkspelelaer, Goedgenoeg-volkspelelaer, Die Dameskring en die Oranje Rapportryerskorps.
Die vroue van Die Dameskring was, soos verlede jaar, ywerig met hul antwoorde. Hulle het beslis hul huiswerk gedoen en het reeds in die eerste ronde gewys hoe goeie voorbereiding vrugte afwerp.
Vrae is onder meer uit die Bybelboek Exodus gevra, oor bekendes, sport, monumente en geboue, en algemene kennis.
Die Dameskring het geseëvier en die Vryburgers was vanjaar tweede.
Spanne wat deelgeneem het, het nie-bederfbare blikkieskos saamgebring wat aan Vrystaat Versorging in Aksie geskenk is.
Digitalisering van akte-stelsel ‘dalk nie nodig’ sê DA
Peiling wys meer is bereid om e-tol te betaal
Gigaba se data raak op
KYK: Blaser stuur 6 spelers gelyk van veld!
FOTO'S: Hannah-moordenaar steek tong uit ná vonnis
Oscar Pistorius by oupa se roudiens
Hond wag al 80 dae waar eienaar dood is
Amor erf net ’n TV-stel
KYK: Beamptes stop verkeer op N2 sodat BMW’s kan ‘spin’
Hanlie Retief gesels met Adam Heyns
Herman Lategan: Skrywers soms rare spesies, vra Boerneef . . .